Carlos Sanchis finalitza el seu tercer viatge: 'La vuelta a España'
04/08/2016

# Carlos Sanchis finalitza el seu tercer viatge: 'La vuelta a España'

*   04/08/2016
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=15684

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15684%2F0&title=Ajuntament%20d%27Alaqu%C3%A0s.%20Premsa.Carlos%20Sanchis%20finalitza%20el%20seu%20tercer%20viatge%3A%20%27La%20vuelta%20a%20Espa%C3%B1a%27)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15684/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15684/04082016img_9993_Form_4.jpg)](https://www.alaquas.org/ficheros/documentos/2016/2/15684/04082016img_9993_Form_10.jpg "<a href='https://www.alaquas.org/ficheros/documentos/2016/2/15684/04082016img_9993_Form_10.jpg' target=_blank><i class='fa fa-external-link' aria-hidden='true'></i>.Carlos Sanchis finalitza el seu tercer viatge: 'La vuelta a España'</a>")

L'alaquaser i esportista paraplègic Carlos Sanchis Collado va regressar ahir a Alaquàs després de donar la volta a Espanya durant dos mesos acompanyat per la seua cadira de rodes i la seua handbike semielèctrica

Carlos Sanchis, el protagonista de El viaje de Carlos i reconegut esportista, va arribar ahir a Alaquàs després de finalitzar la que ha sigut la seua tercera eixida duradora. Aquesta volta de  més de 60 dies viatjant per tota Espanya ha estat patrocinada per l’Ajuntament d’Alaquàs. A la seua recepció van estar presents desenes de familiars, amics, companys així com el regidor d’Educació i Esports, Fran Evangelista, qui va felicitar Carlos per la seua valentia, obstinació i esforç que ha demostrat durant la seua aventura.

Amb el lema “La discapacidad ha hecho de mi vida una aventura” l’alaquaser Carlos Sanchis es va endinsar el passat 25 de maig en una llarga excursió, per tota la península que va finalitzar el passat 2 d’agost i on també tingué temps de visitar Portugal. Durant dos mesos, Carlos ha recorregut al voltant de 4.500 quilòmetres en solitari. El trajecte dividit en cinc fases li ha permès gaudir del país de nord a sud i d’est a oest.

Sanchis és un jove de 39 anys que fa dos dècades va sofrir un accident de trànsit que el va deixar en una cadira de rodes. Carlos afirma al seu bloc personal [elviajedecarlos.es](https://elviajedecarlos.es/conoceme/) que lluny de suposar un problema, aquesta situació va passar a ser una lluita constant per a ell i són l’esforç, la superació, la constància, la força, la tenacitat i la il·lusió, entre altres les paraules que defineixen el seu dia a dia.

No obstant, la ‘Vuelta a España’ no és el primer viatge de llarga durada que realitza acompanyat per la seua cadira de rodes i la seua handbike semielèctrica. Al 2014, Carlos va partir des de la ciutat de València fins les muntanyes de la Selva Negra (Alemanya). Una travessia de 2.000 quilòmetres on va creuar França per avançar fins la regió alemanya. Un any abans ja havia fet el Camino de Santiago.

En paraules de Carlos, cadascuna de les eixides ha sigut un repte important, una aventura increïble, un experiment de sensacions molt ampli a l’hora de viatjar, una oportunitat de fer amics i en definitiva, sentir-se autosuficient. Però, l’esportista també ha descobert la falta d’infraestructures adaptades per a gent amb mobilitat reduïda que existeixen al llarg del territori nacional: albergues amb portes estretes o graons, platges sense accés per a cadira de rodes, etc.

El compte de Facebook El viaje de Carlos ha aconseguit reunir a quasi 2000 seguidors que han sigut testimonis de la gesta de Carlos. Tant el seu bloc com les xarxes socials han estat la veu de Sanchis al llarg d’aquestos dos mesos d’aventura on ha sentit el suport de la gent per allà on va passar: Alfàs del Pi, Lorca, Almeria, Lebrija, Villafranca de los Barros, Mérida, Ávila, Salamanca, Zamora, Toledo, Barakaldo, Tárrega, entre desenes de llocs més.

Al llarg de la seua trajectòria com esportista, Carlos ha sigut campió d’Espanya a natació i esquí alpí, subcampió en descens del Sella adaptat en piragua i ha participat en diversos exercicis com el tenis, el handbol, la pesca o la vela nàutica, entre altres.  A més, Carlos Sanchis és president i soci fundador del primer club nacional de cicloturisme adaptat, Tres Rodes Aspaym CV. La penya és un emplaçament on es donen a conèixer rutes cicloturistes accessibles on el principal objectiu és normalitzar l’ús del handbike i altres cicles que s’empren com mitjans de transport urbà.